CELEX: 32021R2324
Language: el
Date: 2021-08-23 00:00:00
Title: Κατ’ εξουσιοδότηση κανονισμός (ΕΕ) 2021/2324 της Επιτροπής της 23ης Αυγούστου 2021 για την τροποποίηση του κανονισμού (ΕΕ) 2019/1241 του Ευρωπαϊκού Κοινοβουλίου και του Συμβουλίου όσον αφορά τα τεχνικά μέτρα που εφαρμόζονται σε ορισμένους τύπους βενθοπελαγικής και πελαγικής αλιείας στην Κελτική Θάλασσα, στη Θάλασσα της Ιρλανδίας και δυτικά της Σκωτίας

29.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 465/1
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2021/2324 ΤΗΣ ΕΠΙΤΡΟΠΗΣ
         της 23ης Αυγούστου 2021
         για την τροποποίηση του κανονισμού (ΕΕ) 2019/1241 του Ευρωπαϊκού Κοινοβουλίου και του Συμβουλίου όσον αφορά τα τεχνικά μέτρα που εφαρμόζονται σε ορισμένους τύπους βενθοπελαγικής και πελαγικής αλιείας στην Κελτική Θάλασσα, στη Θάλασσα της Ιρλανδίας και δυτικά της Σκωτίας
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2019/1241 του Ευρωπαϊκού Κοινοβουλίου και του Συμβουλίου, της 20ής Ιουνίου 2019, σχετικά με τη διατήρηση αλιευτικών πόρων και την προστασία θαλάσσιων οικοσυστημάτων μέσω τεχνικών μέτρων, την τροποποίηση των κανονισμών (ΕΚ) αριθ. 1967/2006, (ΕΚ) αριθ. 1224/2009 του Συμβουλίου και των κανονισμών (ΕΕ) αριθ. 1380/2013, (ΕΕ) 2016/1139, (ΕΕ) 2018/973, (ΕΕ) 2019/472 και (ΕΕ) 2019/1022 του Ευρωπαϊκού Κοινοβουλίου και του Συμβουλίου και την κατάργηση των κανονισμών (ΕΚ) αριθ. 894/97, (ΕΚ) αριθ. 850/98, (ΕΚ) αριθ. 2549/2000, (ΕΚ) αριθ. 254/2002, (ΕΚ) αριθ. 812/2004 και (ΕΚ) αριθ. 2187/2005 του Συμβουλίου (1), και ιδίως το άρθρο 2 παράγραφος 2, το άρθρο 10 παράγραφος 4 και το άρθρο 15 παράγραφος 2,
         Εκτιμώντας τα ακόλουθα:
         
                     (1)
                  
                  
                     Στις 14 Αυγούστου 2019 τέθηκε σε ισχύ ο νέος κανονισμός (ΕΕ) 2019/1241 (στο εξής: κανονισμός για τα τεχνικά μέτρα) σχετικά με τα μέτρα διατήρησης αλιευτικών πόρων και την προστασία θαλάσσιων οικοσυστημάτων μέσω τεχνικών μέτρων. Ο εν λόγω κανονισμός θεσπίζει στο παράρτημα VI ειδικές διατάξεις όσον αφορά τα τεχνικά μέτρα που θεσπίζονται σε περιφερειακό επίπεδο για τα ενωσιακά ύδατα των Βορειοδυτικών υδάτων.
                  
               
                     (2)
                  
                  
                     Το Βέλγιο, η Ισπανία, η Γαλλία, η Ιρλανδία και οι Κάτω Χώρες έχουν άμεσο συμφέρον στη διαχείριση της αλιείας στα Βορειοδυτικά ύδατα. Τα εν λόγω κράτη μέλη υπέβαλαν μια πρώτη κοινή σύσταση τον Μάιο του 2020. Η Επιστημονική, Τεχνική και Οικονομική Επιτροπή Αλιείας (ΕΤΟΕΑ) αξιολόγησε την κοινή σύσταση τον Ιούλιο του 2020. Μετά τη γνωμοδότηση της ΕΤΟΕΑ, η Επιτροπή κάλεσε τα κράτη μέλη να ευθυγραμμίσουν την κοινή σύσταση με την επιστημονική αξιολόγηση. Κατά συνέπεια, τα κράτη μέλη υπέβαλαν αναθεωρημένη κοινή σύσταση στις 14 Δεκεμβρίου 2020.
                  
               
                     (3)
                  
                  
                     Εν αναμονή της έγκρισης των μέτρων που προτείνονται στην κοινή σύσταση με κατ’ εξουσιοδότηση πράξη, στα άρθρα 15 έως 17 του κανονισμού (ΕΕ) 2021/92 του Συμβουλίου (2) θεσπίστηκαν διορθωτικά μέτρα κατά την έννοια του πολυετούς σχεδίου για τα Δυτικά ύδατα, τα οποία αποσκοπούσαν στη μείωση των παρεμπιπτόντων αλιευμάτων γάδου και νταουκιού του Ατλαντικού στην Κελτική Θάλασσα και στις παρακείμενες περιοχές, καθώς και πρόσθετα τεχνικά μέτρα με στόχο τη μείωση των παρεμπιπτόντων αλιευμάτων γαδοειδών στη Θάλασσα της Ιρλανδίας και δυτικά της Σκωτίας. Τα μέτρα αυτά συνδέονταν λειτουργικά με τα επίπεδα των συνολικών επιτρεπόμενων αλιευμάτων (TAC) για στοχευόμενα είδη που αλιεύονται στο πλαίσιο μεικτών τύπων αλιείας, δεδομένου ότι, χωρίς τα εν λόγω μέτρα, τα εν λόγω επίπεδα TAC θα έπρεπε να μειωθούν ώστε να καταστεί δυνατή η αποκατάσταση των παρεμπιπτόντων αλιευμάτων.
                  
               
                     (4)
                  
                  
                     Τμήμα των Βορειοδυτικών υδάτων δεν είναι πλέον ενωσιακά ύδατα και, ως εκ τούτου, η ΕΕ και το Ηνωμένο Βασίλειο καλούνται να συμμετάσχουν σε διαβουλεύσεις σχετικά με κοινά μέτρα. Παρόλο που η ΕΕ και το Ηνωμένο Βασίλειο δεν κατέληξαν σε συμφωνία σχετικά με εναρμονισμένα τεχνικά μέτρα που συνδέονται λειτουργικά, είναι αναγκαίο να συνεχιστεί η εφαρμογή των υφιστάμενων τεχνικών μέτρων που συνδέονται λειτουργικά, τα οποία θεσπίστηκαν με τα άρθρα 15 έως 17 του κανονισμού (ΕΕ) 2021/92 και κατέστησαν δυνατό τον καθορισμό των TAC των στοχευόμενων ειδών στα επίπεδα που προτείνονται στον εν λόγω κανονισμό, χωρίς να τίθεται σε κίνδυνο η κατάσταση των αναπόφευκτων παρεμπιπτόντων αλιευμάτων στα ενωσιακά ύδατα, και αναγνωρίζοντας ότι η επίτευξη της εν λόγω συμφωνίας στις αρχές του 2022 θα αποτελέσει προτεραιότητα για την ΕΕ. Τυχόν τεχνικά μέτρα που θα θεσπιστούν σε συμφωνία με τρίτες χώρες για το 2022 θα πρέπει να ενσωματωθούν στο δίκαιο της ΕΕ μέσω του εφαρμοστέου νομικού πλαισίου.
                  
               
                     (5)
                  
                  
                     Παράλληλα με τις εν εξελίξει διαπραγματεύσεις με το Ηνωμένο Βασίλειο, το Βέλγιο, η Ισπανία, η Γαλλία, η Ιρλανδία και οι Κάτω Χώρες υπέβαλαν νέα κοινή σύσταση στις 30 Απριλίου 2021, η οποία αναπαράγει την κοινή σύσταση που υποβλήθηκε το 2020, με την προσθήκη νέας προδιαγραφής στη διαίρεση ICES 7a (Θάλασσα της Ιρλανδίας). Στην εν λόγω κοινή σύσταση προτείνεται να διατηρηθούν τα μέτρα αυτά σε ισχύ ενόσω δεν έχει επιτευχθεί συμφωνία με το Ηνωμένο Βασίλειο.
                  
               
                     (6)
                  
                  
                     Στόχος του παρόντος κανονισμού είναι να ενσωματώσει σε μία ενιαία πράξη τις ισχύουσες διατάξεις σχετικά με τεχνικά μέτρα που θεσπίστηκαν κατά το παρελθόν στο πλαίσιο σχεδίων απορρίψεων για τα Βορειοδυτικά ύδατα, τα τεχνικά μέτρα που αντιστοιχούν στα μέτρα που θεσπίζονται στα άρθρα 15 έως 17 του κανονισμού (ΕΕ) 2021/92 και, επιπλέον, μέτρα για ένα νέο αλιευτικό εργαλείο για τη Θάλασσα της Ιρλανδίας που περιλαμβάνονται στην κοινή σύσταση του 2021.
                  
               
                     (7)
                  
                  
                     Τα μέτρα του παρόντος κανονισμού που εφαρμόζονται στα ενωσιακά ύδατα επιδιώκουν τους στόχους που ορίζονται στο άρθρο 494 παράγραφοι 1 και 2 της συμφωνίας εμπορίου και συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, αφετέρου (3), και λαμβάνουν υπόψη τις αρχές που αναφέρονται στο άρθρο 494 παράγραφος 3 της εν λόγω συμφωνίας. Δεν θίγουν μέτρα που εφαρμόζονται στα ύδατα του Ηνωμένου Βασιλείου της Μεγάλης Βρετανίας και της Βόρειας Ιρλανδίας.
                  
               
                     (8)
                  
                  
                     Βάσει των πληροφοριών που παρασχέθηκαν από τα κράτη μέλη, η ΕΤΟΕΑ αξιολόγησε (4) (5) τα στοιχεία που διαβίβασαν οι περιφερειακές ομάδες προς υποστήριξη των τεχνικών μέτρων που περιλαμβάνονται στην κοινή σύσταση.
                  
               
                     (9)
                  
                  
                     Τα μέτρα που περιλαμβάνονται στον παρόντα κανονισμό έχουν αξιολογηθεί σύμφωνα με το άρθρο 2 παράγραφος 2, το άρθρο 15 και το άρθρο 18 του κανονισμού (ΕΕ) 2019/1241. Τα κράτη μέλη παρείχαν στοιχεία ώστε να αποδείξουν ότι οι προτάσεις συμμορφώνονται με το άρθρο 15 παράγραφοι 4 και 5 του κανονισμού (ΕΕ) 2019/1241.
                  
               
                     (10)
                  
                  
                     Στις 16 Ιουλίου 2021 ζητήθηκε η γνώμη της ομάδας εμπειρογνωμόνων στον τομέα της αλιείας σχετικά με την κοινή σύσταση.
                  
               
                     (11)
                  
                  
                     Στην κοινή σύσταση προτείνονται ειδικά μέτρα για τη μείωση των παρεμπιπτόντων αλιευμάτων γάδου και νταουκιού του Ατλαντικού στην Κελτική Θάλασσα και στις παρακείμενες περιοχές με βάση τα διορθωτικά μέτρα που εφαρμόζονταν το 2020 (6). Τα εν λόγω ειδικά μέτρα αφορούν τις τράτες βυθού και τους γρίπους στις διαιρέσεις ICES από τα ενωσιακά ύδατα των 7f, 7g, στο τμήμα της διαίρεσης ICES 7h βορείως του γεωγραφικού πλάτους 49° 30′ Β και στο τμήμα της διαίρεσης ICES 7j βορείως του γεωγραφικού πλάτους 49° 30′ Β και ανατολικά του γεωγραφικού μήκους 11° Δ, καθώς και τα σκάφη που αλιεύουν με τράτες βυθού των οποίων τα αλιεύματα, μετρούμενα πριν από τυχόν απορρίψεις, συνίστανται σε εγκλεφίνο σε ποσοστό τουλάχιστον 20 %. Η ΕΤΟΕΑ κατέληξε στο συμπέρασμα (7) ότι τα προτεινόμενα εργαλεία είναι πιο επιλεκτικά από τα μέτρα που περιγράφονται στον κανονισμό (ΕΕ) 2019/1241. Τα προτεινόμενα μέτρα θα πρέπει, συνεπώς, να συμπεριληφθούν στον κανονισμό (ΕΕ) 2019/1241.
                  
               
                     (12)
                  
                  
                     Στην κοινή σύσταση προτείνονται ειδικοί όροι για την Κελτική Θάλασσα σε σχέση με τη σύνθεση των αλιευμάτων, και ιδίως όταν τα παρεμπίπτοντα αλιεύματα γάδου δεν υπερβαίνουν το 1,5 %. Η ΕΤΟΕΑ, δεδομένης της κακής κατάστασης των αποθεμάτων στις περιοχές αυτές, έχει ενδοιασμούς ως προς τη θέσπιση όρων με βάση τα όρια παρεμπιπτόντων αλιευμάτων. Ωστόσο, η ΕΤΟΕΑ επισήμανε επίσης (8) ότι, ακόμη και στην περίπτωση που δεν θα υπήρχε υπέρβαση του κανόνα του 1,5 % για τα παρεμπίπτοντα αλιεύματα γάδου σε κανένα ταξίδι, τα εναλλακτικά εργαλεία που προσδιορίζονται στην κοινή σύσταση θα εξακολουθούσαν να είναι πιο επιλεκτικά από τα βασικά εργαλεία του κανονισμού (ΕΕ) 2019/1241. Τα προτεινόμενα μέτρα θα πρέπει, συνεπώς, να συμπεριληφθούν στον κανονισμό (ΕΕ) 2019/1241.
                  
               
                     (13)
                  
                  
                     Στην κοινή σύσταση προτείνονται ειδικά τεχνικά μέτρα για τις τράτες βυθού και τους γρίπους στις διαιρέσεις ICES από 7f έως 7k και στην περιοχή δυτικά του γεωγραφικού μήκους 5° Δ στη διαίρεση ICES 7e. Η ΕΤΟΕΑ κατέληξε στο συμπέρασμα ότι τα εν λόγω μέτρα είναι πιο επιλεκτικά από τα μέτρα που προτείνονται στον κανονισμό (ΕΕ) 2019/1241. Τα εν λόγω μέτρα θα πρέπει, συνεπώς, να συμπεριληφθούν στον κανονισμό (ΕΚ) αριθ. 2019/1241.
                  
               
                     (14)
                  
                  
                     Στην κοινή σύσταση προτείνονται ειδικοί όροι για την Κελτική Θάλασσα, όταν τα αλιεύματα περιέχουν καραβίδα σε ποσοστό άνω του 30 %. Η ΕΤΟΕΑ κατέληξε στο συμπέρασμα (9) ότι, συνολικά, οι προτεινόμενες επιλογές είναι πιο επιλεκτικές από ή τουλάχιστον ισοδύναμες με τα εργαλεία που προσδιορίζονται στις παρεκκλίσεις για την κατευθυνόμενη αλιεία του κανονισμού (ΕΕ) 2019/1241. Όσον αφορά τον διπλό σάκο τράτας, η ΕΤΟΕΑ είχε αξιολογήσει υποστηρικτική μελέτη σε προηγούμενες εκθέσεις (10) και κατέληξε στο συμπέρασμα ότι καταρχήν έχει τη δυνατότητα να μειώσει τα παρεμπίπτοντα αλιεύματα ανεπιθύμητων ειδών διατηρώντας, παράλληλα, τα αλιεύματα στοχευόμενων ειδών. Τα κράτη μέλη θα πρέπει να παράσχουν πρόσθετες προδιαγραφές προς αξιολόγηση από την ΕΤΟΕΑ το αργότερο έως την 1η Μαΐου 2022. Τα εν λόγω μέτρα θα πρέπει, συνεπώς, να συμπεριληφθούν στον κανονισμό (ΕΚ) αριθ. 2019/1241.
                  
               
                     (15)
                  
                  
                     Στην κοινή σύσταση προτείνονται ειδικοί όροι για την Κελτική Θάλασσα, όταν τα αλιεύματα περιέχουν νταούκι Ατλαντικού σε ποσοστό άνω του 55 % ή 55 % πεσκαντρίτσα, μερλούκιο ή ζαγκέτα συνολικά. Η ΕΤΟΕΑ, παρά τους ενδοιασμούς που έχει ως προς τη θέσπιση όρων σχετικά με τη σύνθεση των αλιευμάτων (11), καταλήγει στο συμπέρασμα ότι τα προτεινόμενα μέτρα εξακολουθούν να είναι πιο επιλεκτικά από τα βασικά μέτρα που θεσπίστηκαν με τον κανονισμό για τα τεχνικά μέτρα. Τα εν λόγω μέτρα θα πρέπει, συνεπώς, να συμπεριληφθούν στον κανονισμό (ΕΚ) 2019/1241.
                  
               
                     (16)
                  
                  
                     Στην κοινή σύσταση προτείνονται ειδικά τεχνικά μέτρα για τα δυτικά της Σκωτίας. Η ΕΤΟΕΑ κατέληξε στο συμπέρασμα ότι τα προτεινόμενα εργαλεία είναι πιθανόν να βελτιώσουν την επιλεκτικότητα του γάδου, του εγκλεφίνου και του νταουκιού του Ατλαντικού. Τα εν λόγω μέτρα θα πρέπει, συνεπώς, να συμπεριληφθούν στον κανονισμό (ΕΚ) 2019/1241.
                  
               
                     (17)
                  
                  
                     Στην κοινή σύσταση προτείνονται ειδικά τεχνικά μέτρα για τη Θάλασσα της Ιρλανδίας όσον αφορά τις τράτες βυθού ή τους γρίπους με μέγεθος ματιών σάκου ίσο ή μεγαλύτερο από 70 mm και μικρότερο από 100 mm και με αλιεύματα που περιέχουν καραβίδα σε ποσοστό άνω του 30 %. Η ΕΤΟΕΑ κατέληξε στο συμπέρασμα (12) ότι τα εργαλεία αυτά είναι πιθανόν να μειώσουν τα αλιεύματα γάδου, εγκλεφίνου και νταουκιού του Ατλαντικού σε σύγκριση με τα μέτρα που προβλέπονται στον κανονισμό για τα τεχνικά μέτρα. Τα εν λόγω μέτρα θα πρέπει, συνεπώς, να συμπεριληφθούν στον κανονισμό (ΕΚ) 2019/1241.
                  
               
                     (18)
                  
                  
                     Στην κοινή σύσταση προτείνονται ειδικά τεχνικά μέτρα για τη Θάλασσα της Ιρλανδίας όσον αφορά τα σκάφη ολικού μήκους ίσου ή μεγαλύτερου των 12 μέτρων που αλιεύουν με τράτες βυθού ή γρίπους με εξειδικευμένες προβλέψεις ως προς τη σύνθεση των αλιευμάτων για τον εγκλεφίνο, τον γάδο και τα σελάχια συνολικά. Σε γενικές γραμμές, η ΕΤΟΕΑ έκρινε (13) (14) ότι τα εργαλεία που προτείνονται στην κοινή σύσταση είναι πιο επιλεκτικά από τα εργαλεία που περιγράφονται στον κανονισμό για τα τεχνικά μέτρα. Τα εν λόγω μέτρα θα πρέπει, συνεπώς, να συμπεριληφθούν στον κανονισμό (ΕΚ) 2019/1241.
                  
               
                     (19)
                  
                  
                     Η κοινή σύσταση προβλέπει την προσθήκη, για το 2021, των προδιαγραφών αλιευτικού εργαλείου για τράτες βυθού και γρίπους στη διαίρεση ICES 7a (Θάλασσα της Ιρλανδίας), βάσει ισοδύναμης επιλεκτικότητας με το βασικό αλιευτικό εργαλείο που ορίζεται στον κανονισμό (ΕΕ) 2019/1241 για την εν λόγω περιοχή και τύπο αλιείας. Η ΕΤΟΕΑ αξιολόγησε τα νέα επιστημονικά στοιχεία στα οποία βασίζεται η αλλαγή στην κοινή σύσταση του Ιουνίου 2021, και κατέληξε στο συμπέρασμα ότι το εργαλείο, συγκρινόμενο με το βασικό αλιευτικό εργαλείο, έχει παρόμοια χαρακτηριστικά επιλεκτικότητας.
                  
               
                     (20)
                  
                  
                     Στην κοινή σύσταση προτείνεται η εναρμόνιση του ελάχιστου μεγέθους αναφοράς διατήρησης για διάφορα είδη που αλιεύονται κατά την ερασιτεχνική αλιεία στα Βορειοδυτικά ύδατα με το ελάχιστο μέγεθος αναφοράς διατήρησης που ισχύει για την εμπορική αλιεία. Ορισμένα είδη που περιλαμβάνονται στην κοινή σύσταση για την εναρμόνιση του ελάχιστου μεγέθους αναφοράς διατήρησης ταξινομούνται από το ICES ως εξαντλούμενα ή το ICES θεωρεί ότι η ερασιτεχνική αλιεία επηρεάζει σημαντικά τη συνολική θνησιμότητα λόγω αλιείας. Επιπλέον, ορισμένα από τα ίδια αυτά είδη μετακινούνται ένθεν κακείθεν, από τα Νοτιοδυτικά ύδατα και τη Βόρεια Θάλασσα στα Βορειοδυτικά ύδατα, τη στιγμή που το ελάχιστο μέγεθος αναφοράς διατήρησης για τα εν λόγω είδη στα Νοτιοδυτικά ύδατα και τη Βόρεια Θάλασσα έχει ήδη εναρμονιστεί μεταξύ της εμπορικής και της ερασιτεχνικής αλιείας. Η ΕΤΟΕΑ ανέλυσε τα προσκομισθέντα αποδεικτικά στοιχεία και κατέληξε στο συμπέρασμα (15) ότι το εν λόγω μέτρο είναι πιθανό να ενισχύσει την προστασία ειδών νεαρών θαλάσσιων ιχθύων. Τα εν λόγω μέτρα θα πρέπει, συνεπώς, να συμπεριληφθούν στον κανονισμό (ΕΚ) 2019/1241.
                  
               
                     (21)
                  
                  
                     Ως εκ τούτου, προκειμένου να βελτιστοποιηθούν τα πρότυπα εκμετάλλευσης, να αυξηθεί η επιλεκτικότητα των αλιευτικών εργαλείων και να μειωθούν τα ανεπιθύμητα αλιεύματα, είναι σκόπιμη η θέσπιση των τεχνικών μέτρων που υπέβαλαν τα κράτη μέλη.
                  
               
                     (22)
                  
                  
                     Δεδομένου ότι τα μέτρα που προβλέπονται στον παρόντα κανονισμό έχουν άμεσο αντίκτυπο στον προγραμματισμό της αλιευτικής περιόδου των αλιευτικών σκαφών και στις συναφείς οικονομικές δραστηριότητες, ο παρών κανονισμός θα πρέπει να αρχίσει να ισχύει αμέσως μετά τη δημοσίευσή του,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο κανονισμός (ΕΕ) 2019/1241 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Το σημείο 2 και το σημείο 3 του παραρτήματος εφαρμόζονται από τις 30 Δεκεμβρίου 2021 έως τις 31 Δεκεμβρίου 2022.
         
         
            Άρθρο 3
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα στα κράτη μέλη σύμφωνα με τις Συνθήκες.
            Βρυξέλλες, 23 Αυγούστου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 198 της 25.7.2019, σ. 105.
         
            (2)  Κανονισμός (ΕΕ) 2021/92 του Συμβουλίου, της 28ης Ιανουαρίου 2021, σχετικά με τον καθορισμό, για το 2021, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων στα ενωσιακά ύδατα και για τα ενωσιακά αλιευτικά σκάφη, σε ορισμένα μη ενωσιακά ύδατα (ΕΕ L 31 της 29.1.2021, σ. 31).
         
            (3)  ΕΕ L 149 της 30.4.2021, σ. 10.
         
            (4)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (5)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d
         
            (6)  ΕΕ L 25 της 30.1.2020, σ. 1.
         
            (7)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (8)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (9)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (10)  https://stecf.jrc.ec.europa.eu/documents/43805/2492225/JRC117511+STECF+19-08+-+Evaluation+LO+JRs.pdf
         
            (11)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (12)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (13)  https://stecf.jrc.ec.europa.eu/documents/43805/2684997/STECF+PLEN+20-02.pdf
         
            (14)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d
         
            (15)  https://stecf.jrc.ec.europa.eu/documents/43805/2684997/STECF+PLEN+20-02.pdf
      
      
         
            ΠΑΡΑΡΤΗΜΑ
            Το παράρτημα VI του κανονισμού (ΕΕ) 2019/1241 τροποποιείται ως εξής:
            
                        1.
                     
                     
                        το μέρος Α τροποποιείται ως εξής:
                        
                                    α)
                                 
                                 
                                    η υποσημείωση 6 αντικαθίσταται από το ακόλουθο κείμενο:
                                    
                                                «(6)
                                             
                                             
                                                Κατά παρέκκλιση του άρθρου 15 του κανονισμού (ΕΕ) αριθ. 1380/2013, τα ελάχιστα μεγέθη αναφοράς διατήρησης σαρδέλας, γαύρου, ρέγγας, σαυριδιού και σκουμπριού δεν ισχύουν εντός ορίου 10 % κατά ζων βάρος των συνολικών αλιευμάτων καθενός από τα εν λόγω είδη που διατηρούνται επί του σκάφους.
                                                Το ποσοστό σαρδέλας, γαύρου, ρέγγας, σαυριδιού ή σκουμπριού κάτω του ελάχιστου μεγέθους αναφοράς διατήρησης, υπολογίζεται αναλογικά επί του ζώντος βάρους όλων των θαλάσσιων οργανισμών που βρίσκονται στο σκάφος μετά τη διαλογή ή κατά την εκφόρτωση.
                                                Το ποσοστό μπορεί να υπολογιστεί βάσει ενός ή περισσοτέρων αντιπροσωπευτικών δειγμάτων. Κατά τη μεταφόρτωση, εκφόρτωση, μεταφορά, αποθήκευση, επίδειξη ή πώληση δεν επιτρέπεται υπέρβαση του ορίου του 10 %.»·
                                             
                                          
                              
                                    β)
                                 
                                 
                                    το κείμενο κάτω από τον πίνακα διαγράφεται·
                                 
                              
                                    γ)
                                 
                                 
                                    κάτω από τον πίνακα προστίθεται το ακόλουθο σημείο:
                                    
                                                «1.
                                             
                                             
                                                Τα ελάχιστα μεγέθη αναφοράς διατήρησης που ορίζονται στο παρόν μέρος για τον γάδο (Gadus morhua), τον εγκλεφίνο (Melanogrammus aeglefinus), τον μαύρο μπακαλιάρο (Pollachius virens), τον κίτρινο μπακαλιάρο (Pollachius pollachius), τον μπακαλιάρο μερλούκιο (Merluccius merluccius), τη ζαγκέτα (Lepidorhombus spp.), τη γλώσσα (Solea spp.), την ευρωπαϊκή χωματίδα (Pleuronectes platessa), το νταούκι Ατλαντικού (Merlangius merlangus), τη μουρούνα (Molva molva), τη διπτερύγιο μουρούνα (Molva dypterygia), το σκουμπρί (Scomber spp.), τη ρέγγα (Clupea harengus), το σαυρίδι (Trachurus spp.), τον γαύρο (Engraulis encrasicolus), το λαβράκι (Dicentrarchus labrax), τη σαρδέλα (Sardina pilchardus) και το λυθρίνι πελαγίσιο (Pagellus bogaraveo) εφαρμόζονται στην ερασιτεχνική αλιεία στα Βορειοδυτικά ύδατα.»·
                                             
                                          
                              
                  
                        2.
                     
                     
                        στο μέρος Β, προστίθενται τα ακόλουθα σημεία 1.3 έως 1.6:
                        
                                    «1.3.
                                 
                                 
                                    Το παρόν σημείο εφαρμόζεται κατά παρέκκλιση από τα σημεία 1.1 και 1.2.
                                    
                                                1.3.1
                                             
                                             
                                                Τα ακόλουθα εφαρμόζονται στα σκάφη που αλιεύουν με τράτες βυθού και γρίπους στις διαιρέσεις ICES 7f, 7g, το τμήμα της 7h βορείως του γεωγραφικού πλάτους 49°30′ Β και το τμήμα της 7j βορείως του γεωγραφικού πλάτους 49°30′ Β και ανατολικώς του γεωγραφικού πλάτους 11° Δ:
                                                
                                                            α)
                                                         
                                                         
                                                            τα σκάφη που αλιεύουν με τράτες βυθού ή γρίπους χρησιμοποιούν εργαλεία με ένα από τα ακόλουθα μεγέθη ματιών:
                                                            
                                                                        i)
                                                                     
                                                                     
                                                                        σάκο 110 mm με τμήμα δικτυώματος με τετράγωνα μάτια μεγέθους 120 mm·
                                                                     
                                                                  
                                                                        ii)
                                                                     
                                                                     
                                                                        σάκο T90 100 mm·
                                                                     
                                                                  
                                                                        iii)
                                                                     
                                                                     
                                                                        σάκο 120 mm·
                                                                     
                                                                  
                                                                        iv)
                                                                     
                                                                     
                                                                        σάκο 100 mm με τμήμα δικτυώματος με τετράγωνα μάτια μεγέθους 160 mm·
                                                                     
                                                                  
                                                      
                                                            β)
                                                         
                                                         
                                                            επιπλέον, τα σκάφη που αλιεύουν με τράτες βυθού, των οποίων τα αλιεύματα ζυγιζόμενα πριν από τυχόν απορρίψεις συνίστανται σε μπακαλιάρο εγκλεφίνο σε ποσοστό τουλάχιστον 20 %, χρησιμοποιούν:
                                                            
                                                                        i)
                                                                     
                                                                     
                                                                        αλιευτικά εργαλεία κατασκευασμένα με ελάχιστη απόσταση] ενός μέτρου ανάμεσα στο σχοινί αλιείας και το κάτω γραντί, ή
                                                                     
                                                                  
                                                                        ii)
                                                                     
                                                                     
                                                                        κάθε μέσο που έχει αποδειχθεί ότι είναι τουλάχιστον εξίσου επιλεκτικό για την αποφυγή του γάδου, σύμφωνα με την αξιολόγηση του ICES ή της ΕΤΟΕΑ, και το οποίο έχει εγκριθεί από την Επιτροπή.
                                                                     
                                                                  
                                                      
                                          
                              Τα κράτη μέλη μπορούν να εξαιρούν από την εφαρμογή του στοιχείου β) τα σκάφη που αλιεύουν με τράτες βυθού των οποίων τα αλιεύματα, ζυγιζόμενα πριν από τυχόν απορρίψεις, συνίστανται σε γάδο σε ποσοστό μικρότερο από 1,5 %, υπό τον όρο ότι στα εν λόγω σκάφη αυξάνεται σταδιακά η παρουσία παρατηρητών στη θάλασσα μέχρι τουλάχιστον το 20 % όλων των αλιευτικών ταξιδιών τους. Τα κράτη μέλη που κάνουν χρήση αυτής της εξαίρεσης αναφέρουν στην Επιτροπή κάθε έτος πριν από την 1 Δεκεμβρίου τον αριθμό και τη σύνθεση των αλιευμάτων των σκαφών που κάνουν χρήση της παρούσας διάταξης.
                        Τα κράτη μέλη μπορούν να εξαιρούν από την εφαρμογή των στοιχείων α) και β) τα σκάφη που χρησιμοποιούν άκρως επιλεκτικά αλιευτικά εργαλεία, υπό την προϋπόθεση ότι τα τεχνικά χαρακτηριστικά των εν λόγω εργαλείων συνεπάγονται την ίδια ή υψηλότερη επιλεκτικότητα με τα εργαλεία που καθορίζονται στα εν λόγω σημεία και έχουν ως αποτέλεσμα αλιεύματα γάδου κάτω του 1 %, σύμφωνα με αξιολόγηση που διενεργεί η ΕΤΟΕΑ. Τα εν λόγω εργαλεία ή διατάξεις συμμορφώνονται με τις απαιτήσεις του άρθρου 15 παράγραφος 4 και εγκρίνονται από την Επιτροπή.
                        
                                    1.3.2.
                                 
                                 
                                    Κατά παρέκκλιση από τα σημεία 1.1, 1.2 και 1.3.1:
                                    
                                                α)
                                             
                                             
                                                τα σκάφη που αλιεύουν με τράτες βυθού ή γρίπους των οποίων τα αλιεύματα περιέχουν καραβίδα σε ποσοστό άνω του 30 % χρησιμοποιούν ένα από τα ακόλουθα εργαλεία:
                                                
                                                            i)
                                                         
                                                         
                                                            τμήμα δικτυώματος με τετράγωνα μάτια μεγέθους 300 mm· τα σκάφη ολικού μήκους κάτω των 12 μέτρων μπορούν να χρησιμοποιούν τμήμα δικτυώματος με τετράγωνα μάτια μεγέθους 200 mm·
                                                         
                                                      
                                                            ii)
                                                         
                                                         
                                                            φύλλο Seltra·
                                                         
                                                      
                                                            iii)
                                                         
                                                         
                                                            σχάρα διαλογής με διάστημα μεταξύ των πλευρών των ματιών 35 mm ή παρόμοια διάταξη επιλεκτικότητας δικτυωτού πλέγματος (Netgrid)·
                                                         
                                                      
                                                            iv)
                                                         
                                                         
                                                            σάκο 100 mm με τμήμα δικτυώματος με τετράγωνα μάτια μεγέθους 100 mm·
                                                         
                                                      
                                                            v)
                                                         
                                                         
                                                            έως τις 31 Ιουλίου 2022, διπλό σάκο με τον άνω σάκο κατασκευασμένο με μάτια T90 μεγέθους τουλάχιστον 90 mm και εξοπλισμένο με φύλλο επιλογής με μέγιστο μέγεθος ματιών 300 mm.
                                                         
                                                      
                                          Τα κράτη μέλη μπορούν να επιτρέπουν τη χρήση της διάταξης του σημείου v) έως το τέλος Δεκεμβρίου 2022, υπό την προϋπόθεση ότι τα τεχνικά χαρακτηριστικά της εν λόγω διάταξης συνεπάγονται την ίδια ή υψηλότερη επιλεκτικότητα με τα άλλα αλιευτικά εργαλεία που ορίζονται στα σημεία 1.2. και 1.3.1, σύμφωνα με αξιολόγηση που διενεργεί η ΕΤΟΕΑ με βάση τις πληροφορίες που παρέχουν τα κράτη μέλη το αργότερο έως την 1η Μαΐου 2022. Η εν λόγω διάταξη συμμορφώνεται με τις απαιτήσεις του άρθρου 15 παράγραφος 4 και εγκρίνεται από την Επιτροπή·
                                    
                                                β)
                                             
                                             
                                                τα σκάφη που αλιεύουν με τράτες βυθού ή γρίπους των οποίων τα αλιεύματα περιέχουν νταούκι Ατλαντικού σε ποσοστό άνω του 55 % ή 55 % πεσκαντρίτσα, μερλούκιο ή ζαγκέτα συνολικά, χρησιμοποιούν ένα από τα ακόλουθα εργαλεία:
                                                
                                                            i)
                                                         
                                                         
                                                            σάκο 100 mm με τμήμα δικτυώματος με τετράγωνα μάτια μεγέθους 100 mm·
                                                         
                                                      
                                                            ii)
                                                         
                                                         
                                                            σάκο T90 100 mm και τεμάχιο επιμήκυνσης.
                                                         
                                                      
                                          
                              
                                    1.4.
                                 
                                 
                                    Τα σημεία 1.4.1 και 1.4.2 εφαρμόζονται κατά παρέκκλιση από το σημείο 1.2.
                                    
                                                1.4.1.
                                             
                                             
                                                Τα ακόλουθα εφαρμόζονται στα αλιευτικά σκάφη που αλιεύουν με τράτες βυθού ή γρίπους στις διαιρέσεις ICES 6a και 5b, εντός των ενωσιακών υδάτων, Ανατολικώς των 12°Δ (δυτικά της Σκωτίας), κατά την αλιεία καραβίδας (Nephrops norvegicus):
                                                
                                                            α)
                                                         
                                                         
                                                            τα σκάφη χρησιμοποιούν φύλλο με τετράγωνα μάτια (ίδια τοποθέτηση) μεγέθους τουλάχιστον 300 mm για σκάφη που χρησιμοποιούν σάκο με μέγεθος ματιών μικρότερο από 100 mm· για σκάφη ολικού μήκους κάτω των 12 μέτρων και/ή με ισχύ μηχανής 200 kW ή λιγότερο, το ολικό μήκος του φύλλου μπορεί να είναι 2 m και το μέγεθος ματιών 200 mm·
                                                         
                                                      
                                                            β)
                                                         
                                                         
                                                            τα σκάφη με αλιεύματα που περιέχουν καραβίδα σε ποσοστό άνω του 30 % χρησιμοποιούν τμήμα δικτυώματος με τετράγωνα μάτια (χωρίς αλλαγή θέσης) τουλάχιστον 160 mm για σκάφη που αναπτύσσουν σάκο με μέγεθος ματιών 100-119 mm.
                                                         
                                                      Κατά παρέκκλιση από τα στοιχεία α) και β) του σημείου 1.4.1, η χρήση εναλλακτικών αλιευτικών εργαλείων επιτρέπεται υπό την προϋπόθεση ότι τα εργαλεία αυτά συνεπάγονται τουλάχιστον την ίδια ή υψηλότερη επιλεκτικότητα για τον γάδο, τον εγκλεφίνο και το νταούκι του Ατλαντικού, σύμφωνα με αξιολόγηση που διενεργεί η ΕΤΟΕΑ. Τα εν λόγω εργαλεία συμμορφώνονται με τις απαιτήσεις του άρθρου 15 παράγραφος 4 και εγκρίνονται από την Επιτροπή.
                                             
                                          
                                                1.4.2.
                                             
                                             
                                                Τα ακόλουθα εφαρμόζονται στα αλιευτικά σκάφη που αλιεύουν με τράτες βυθού ή γρίπους στη διαίρεση ICES 7a (Θάλασσα της Ιρλανδίας):
                                                
                                                            α)
                                                         
                                                         
                                                            τα σκάφη που αλιεύουν με τράτες βυθού ή γρίπους με μέγεθος ματιών σάκου ίσο ή μεγαλύτερο από 70 mm και μικρότερο από 100 mm και με αλιεύματα που περιέχουν καραβίδα σε ποσοστό άνω του 30 % χρησιμοποιούν ένα από τα ακόλουθα εργαλεία:
                                                            
                                                                        i)
                                                                     
                                                                     
                                                                        τμήμα δικτυώματος με τετράγωνα μάτια μεγέθους 300 mm· τα σκάφη ολικού μήκους κάτω των 12 μέτρων μπορούν να χρησιμοποιούν τμήμα δικτυώματος με τετράγωνα μάτια μεγέθους 200 mm·
                                                                     
                                                                  
                                                                        ii)
                                                                     
                                                                     
                                                                        φύλλο Seltra·
                                                                     
                                                                  
                                                                        iii)
                                                                     
                                                                     
                                                                        σχάρα διαλογής με διάστημα μεταξύ των πλευρών των ματιών 35 mm·
                                                                     
                                                                  
                                                                        iv)
                                                                     
                                                                     
                                                                        δικτυωτό πλέγμα CEFAS·
                                                                     
                                                                  
                                                                        v)
                                                                     
                                                                     
                                                                        τράτα flip-flap·
                                                                     
                                                                  
                                                      
                                                            β)
                                                         
                                                         
                                                            τα σκάφη ολικού μήκους ίσου ή μεγαλύτερου των 12 μέτρων που αλιεύουν με τράτες βυθού ή γρίπους και με αλιεύματα που περιέχουν συνολικά εγκλεφίνο, γάδο και σελάχια σε ποσοστό άνω του 10 % χρησιμοποιούν σάκο 120 mm·
                                                         
                                                      
                                                            γ)
                                                         
                                                         
                                                            τα σκάφη ολικού μήκους ίσου ή μεγαλύτερου των 12 μέτρων που αλιεύουν με τράτες βυθού ή γρίπους και με αλιεύματα που περιέχουν συνολικά εγκλεφίνο, γάδο και σελάχια σε ποσοστό κάτω του 10 % χρησιμοποιούν μέγεθος ματιών σάκου 100 mm με τμήμα δικτυώματος με τετράγωνα μάτια 100 mm. Η παρούσα διάταξη δεν εφαρμόζεται σε σκάφη με αλιεύματα που περιέχουν καραβίδα σε ποσοστό άνω του 30 % ή βασιλικό χτένι σε ποσοστό άνω του 85 %·
                                                         
                                                      
                                                            δ)
                                                         
                                                         
                                                            τα σκάφη που αλιεύουν με τράτες βυθού ή γρίπους μπορούν να χρησιμοποιούν σάκο T90 100 mm.
                                                         
                                                      
                                          
                              Κατά παρέκκλιση από τα στοιχεία α) έως δ) του σημείου 1.4.2, η χρήση εναλλακτικών αλιευτικών εργαλείων επιτρέπεται υπό την προϋπόθεση ότι τα εργαλεία αυτά συνεπάγονται τουλάχιστον την ίδια ή υψηλότερη επιλεκτικότητα για τον γάδο, τον εγκλεφίνο και το νταούκι του Ατλαντικού. Τα εν λόγω εργαλεία αξιολογούνται από την ΕΤΟΕΑ και εγκρίνονται από την Επιτροπή, και πληρούν τα κριτήρια που ορίζονται στο άρθρο 15 παράγραφος 4.
                        
                                    1.5.
                                 
                                 
                                    Τα ποσοστά αλιευμάτων των σημείων 1.3 και 1.4 υπολογίζονται ως ποσοστό αναλογικά επί του ζώντος βάρους όλων των θαλάσσιων βιολογικών πόρων που εκφορτώνονται μετά από κάθε αλιευτικό ταξίδι, σύμφωνα με το άρθρο 15 του κανονισμού (ΕΕ) αριθ. 1380/2013 και το άρθρο 27 παράγραφος 2 του παρόντος κανονισμού.
                                 
                              
                                    1.6.
                                 
                                 
                                    Τα μέτρα των σημείων 1.3 έως 1.5 εφαρμόζονται έως τις 31 Δεκεμβρίου 2022.»·
                                 
                              
                  
                        3.
                     
                     
                        στο μέρος Γ, προστίθενται τα ακόλουθα σημεία:
                        
                                    «10.
                                 
                                 
                                    Περιορισμοί της αλιείας με τράτες βυθού και γρίπους στην Κελτική Θάλασσα
                                    
                                                10.1.
                                             
                                             
                                                Απαγορεύεται στα σκάφη να αλιεύουν με τράτες βυθού και γρίπους στις ακόλουθες ζώνες:
                                                
                                                            α)
                                                         
                                                         
                                                            στις διαιρέσεις ICES από 7f έως 7k,
                                                         
                                                      
                                                            β)
                                                         
                                                         
                                                            στην περιοχή δυτικά του γεωγραφικού μήκους 5° Δ στη διαίρεση ICES 7e και
                                                         
                                                      
                                                            γ)
                                                         
                                                         
                                                            στις διαιρέσεις ICES 7b και 7c.
                                                         
                                                      
                                          Η απαγόρευση αυτή δεν ισχύει για τα σκάφη σε περίπτωση που:
                                    
                                                i)
                                             
                                             
                                                χρησιμοποιούν σάκο με μέγεθος ματιών τουλάχιστον 100 mm, ή
                                             
                                          
                                                ii)
                                             
                                             
                                                τα οικεία παρεμπίπτοντα αλιεύματα γάδου δεν υπερβαίνουν το 1,5 %, όπως εκτιμάται από την ΕΤΟΕΑ, όταν αλιεύουν εκτός των περιοχών που αναφέρονται στο σημείο 1.3 του μέρους Β.
                                             
                                          
                              Κατά παρέκκλιση από το σημείο i), όταν αλιευτικά σκάφη δραστηριοποιούνται στις περιοχές που ορίζονται στο σημείο 10 παράγραφος 1 στοιχείο γ), μπορούν να χρησιμοποιούν εναλλακτικά αλιευτικά εργαλεία με επιλεκτικότητα ίδια ή υψηλότερη με το μέγεθος ματιών σάκου τουλάχιστον 100 mm για μεικτούς τύπους βενθοπελαγικής αλιείας, σύμφωνα με αξιολόγηση της ΕΤΟΕΑ. Τα εν λόγω εργαλεία συμμορφώνονται με τις απαιτήσεις του άρθρου 15 παράγραφος 4 και εγκρίνονται από την Επιτροπή.
                        
                                    10.2.
                                 
                                 
                                    Τα μέτρα του σημείου 10.1 εφαρμόζονται έως τις 31 Δεκεμβρίου 2022.».